– Mi smo negdje ispod same površine vode i čekamo da izronimo iznad – slikovito je opisao situaciju u kojoj se nalazi Hrvatska potpredsjednik Vlade Branko Grčić u emisiji Hrvatskog radija Poslovni tjedan, piše HRT.

– Ova Vlada je od početka te stope, nažalost još uvijek pada, svodila na najmanju moguću mjeru – rekao je Grčić koji se pohvalio da je dobar pokazatelj činjenica da je ova Vlada za 7,5 tisuća smanjila broj ljudi u javnim poduzećima u protekle tri godine. – Ipak smo uspjeli napraviti jedan pomak u tom dijelu, a veća je i dobiti tih poduzeća – kazao je Grčić.

Rebalans početkom listopada u Saboru

Objasnio je da su pregovori o rebalansu proračuna još uvijek u tijeku te potvrdio da "će neke stavke biti probijene" i tu spomenuo plaće i mirovine, ali da će to nadomjestiti kroz subvencije i kapitalna ulaganja.

– Ako smo precijenili stopu gospodarskog rasta, morali smo imati i rebalans proračuna. Oko 0,6 - do 0,8 posto ćemo morati korigirati i to nije tolika razlika da bi bitno utjecaja na dosadašnje projekcije – rekao je Grčić koji očekuje da će prijedlog rebalansa početkom listopada trebao biti u Saboru.

>>Grčić: Ne kasnimo u provođenju smjernica Europske komisije

>>'Pojavili su se izvanredni troškovi, to će biti možda 500-600 milijuna kuna'